Tutustu soittimiin – Suomalaiset perinnesoittimet
Tässä musiikkituokiossa käytetään soitinlaukkua, joka koostuu vanhoista suomalaisista perinnesoittimista.
Tiedätkö mitä ovat pärrä, julmu, lepenelauta ja rapapalli? Tässä musiikkituokiossa käytetään soitinrakentaja Juhana Nyrhisen kokoamaa ja rakentamaa soitinlaukkua, joka koostuu vanhoista suomalaisista perinnesoittimista. Pääsemme yhdessä soittamaan ja tutustumaan suomalaisiin perinnesoittimiin ja kerromme tarinoiden avulla niiden historiasta ja käyttötarkoituksesta. Tapahtuma kestää noin 30 minuuttia ja soveltuu myös perheen pienimmille. Tervetuloa tutustumaan vanhoihin suomalaisiin perinnesoittimiin! Ei ennakkoilmoittautumista ja osallistuminen on maksutonta! Tuokion ohjaavat kirjaston musiikkipedagogit Sakari ja Lauri.